CELEX: 32019D1320
Language: hu
Date: 2019-07-18 00:00:00
Title: A Tanács (EU) 2019/1320 határozata (2019. július 18.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő aláírásáról és az ideiglenes alkalmazásáról

6.8.2019   
               
               
                  HU
               
               
                  Az Európai Unió Hivatalos Lapja
               
               
                  L 206/1
               
            
         A TANÁCS (EU) 2019/1320 HATÁROZATA
         (2019. július 18.)
         az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti levélváltás formájában létrejött megállapodásnak az Unió nevében történő aláírásáról és az ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (5) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: társulási megállapodás) 2017. szeptember 1-jén hatályba lépett.
                  
               
                     (2)
                  
                  
                     Egy új típusú baromfidarab a hagyományos mellrészt tartalmazza a szárnyak felkarcsontjaival együtt, és az Unión belüli minimális átalakítást követően baromfimellként forgalmazható az Unióban. Az említett baromfidarabok korlátlan behozatala – melyek Ukrajnából származó behozatala 55 500 tonnát tett ki 2018-ban – tehát azzal a kockázattal jár, hogy hatástalanítja a hagyományos baromfimell-darabok Unióba irányuló behozatalára vonatkozóan a társulási megállapodásban meghatározott feltételeket, különösen a vámkontingens formájában meghatározott mennyiségi korlátozásokat.
                  
               
                     (3)
                  
                  
                     2018. december 20-án a Tanács felhatalmazta a Bizottságot arra, hogy tárgyalásokat kezdjen Ukrajnával a helyzet megoldása érdekében, mégpedig a társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosítása céljából. E tárgyalások 2019. március 19-én sikeresen lezárultak.
                  
               
                     (4)
                  
                  
                     A társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti, levélváltás formájában létrejött megállapodást (a továbbiakban: a levélváltás formájában létrejött megállapodás) az Unió nevében alá kell írni, figyelemmel annak megkötésére.
                  
               
                     (5)
                  
                  
                     Annak érdekében, hogy az említett baromfidarabok esetleges korlátlan vámmentes behozatalának kockázata rövid időn belül megszűnjön, a levélváltás formájában létrejött megállapodást ideiglenesen alkalmazni kell,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásban foglalt, a baromfihúsra és baromfihús-készítményekre meghatározott kereskedelmi kedvezmények módosításáról szóló, az Európai Unió és Ukrajna közötti, levélváltás formájában létrejött megállapodásnak az Unió nevében történő aláírására a Tanács felhatalmazást ad, figyelemmel a levélváltás formájában létrejött megállapodás megkötésére.
         
         
            2. cikk
            A Tanács elnöke kijelöli az(oka)t a személy(eke)t, aki(k) jogosult(ak) a levélváltás formájában létrejött megállapodás Unió nevében történő aláírására.
         
         
            3. cikk
            A levélváltás formájában létrejött megállapodást a hatálybalépéséig ideiglenesen alkalmazni kell a következő dokumentumoknak a társulási megállapodás 484. cikkében említett letéteményes általi kézhezvételének időpontját követő hónap első napjától:
            
                        —
                     
                     
                        az Unió értesítése az e célból szükséges eljárások befejezéséről, valamint
                     
                  
                        —
                     
                     
                        Ukrajna értesítése a saját eljárásainak és alkalmazandó jogszabályainak megfelelő megerősítés lezárulásáról,
                     
                  attól függően, hogy melyik a későbbi időpont.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 18-án.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  HL L 161., 2014.5.29., 3. o.